340 
vistnok fremsættes mere end een Mening. Fordi jeg har søgt 
at paavise, at de ikke kunne være hvad man har udgivet dem 
for, derfor paaligger det mig imidlertid ikke bestemt at vise, 
hvad de da have været; men da jeg har søgt at klare mig 
dette Punkt, da jeg endog allerede i mit første Indlæg i denne 
Sag har udtalt mig, omendskjøndt i al Almindelighed, om deres 
mulige Bestemmelse, skal jeg ikke undslaae mig for her kortelig 
at yltre mig nærmere derom. 
Jeg har udtalt mig derhen, at de saa oftnævnte Former og 
de fleste øvrige Redskaber, som i Affaldsdyngerne fandtes sammen 
med dem, af Dyngedannerne vare brugte til de Virksomheder, om 
hvis Udøvelse netop Dyngerne ved deres Indhold og Beliggen- 
hed afgav saa mange Vidnesbyrd, nemlig: Fiske-, Snegle-, 
Musling- og Østersfangsten. Hvad specielt de Former af Red- 
skaberne angaaer, som just nu ere Gjenstand for Drøftelsen, da 
har jeg troet i dem nærmest at see Redskaber, der uden nogen 
særskilt Anvendelse af deres Rande eller Egge, fornemlig skulde 
virke blot ved deres almindelige Form og ved deres Tyngde. 
Saadanne Redskaber ere f. Ex. Prlkesænkene eller de Vægte, 
paa hvilke de større Fiskekroge, Pilkekrogene, fastsættes og 
lignende Vægte til andre Fiskeredskaber. At de kunne 
være passende til saadan Brug, mener jeg man vil ind- 
rømme, nåar man betragter de hosstaaende Figurer af Grøn- 
landske Ulkepilke, hvis Vægte netop ere Stene enten af 
Lancetform, (Fig. 27 og 28) og da tildels noget tveæggede, 
eller af Kileform (Fig. 29). 
